_:nf57f736361be4bddbc02ef2b3ee188e1xb0
<http://schema.org/articleBody>
"\nलखनऊ। अतिथि सत्कारम सिद्धि साइन उत्तराखंड प्रोडक्शन के बैनर तले उत्तराखंडी परिवेश पर बनी पहली हिंदी वेब सीरीज के पहले सीजन के आठ एपिसोड हंगामा गोल्ड चैनल पर रिलीज़ हो गए हैं। पिछले साल दिसम्बर में पायलट प्रोजेक्ट के साथ जुलाई 2024 में सत्या विहार हल्द्वानी और आसपास के इलाकों में फिल्माये गई।\n\n\n\nखूबसूरत अतिथि सत्कारम वेब सीरीज के लेखक व निर्देशक जगदीश तिवारी ने बताया कि उत्तराखंड के ग्रामीण क्षेत्रों से जुड़े छोटे छोटे शहरों (हल्द्वानी, कोटद्वार, रामनगर, देहरादून जोकि बड़े शहरों (दिल्ली, राजस्थान यूपी) को जोड़ते। उसमें बसे एक परिवार की कहानी हैं जिसमें उत्तराखंड की संस्कृति जोकि वर्तमान में इन शहरों में, त्यौहार, वेशभूषा, पारिवारिक उत्सव आदि दिखाती हैं इस वेब सीरीज के माध्यम से आम जनमानस को पहाड़ का उनके प्रति प्यार याद दिलाने की कोशिश की है।\n\n\n\nयही नहीं एकांकी परिवारों में विलुप्त होते जा रही रिश्तों की मर्यादा की ओर भी ध्यान आकर्षित करने की भूमिका यह वेब सीरीज अपने में समाये हुए है। भू कानून के आवश्यकता पर जोर देती अतिथि सत्कारम वेब सीरीज पहाड़ियों को एक बार पुनः अपनी बंजर जमीन और जर्जर हुए पुस्तैनी घरों की ओर लौटने का आवाहन करती दिखाए दे रही है। विभिन सरकारी योजनाओं क़े सकारात्मक नतीजों पर प्रकाश डालती यह वेब सीरीज जहाँ वर्तमान में चल रही योजनाओं को सही दिशा व दशा देने की ओर संकेत दे रही है।\n\n\n\nवही दूसरी ओर आम जनमानष की जिम्मेदारियों से दूर भागने और इनके प्रति उदासीनता की चिंता भी व्यक्त कर रही है। अतिथि सत्कारम सिद्धि साइन उत्तराखंड प्रोडक्शन की निर्मात्री पूजा सिंह ने बताया इस वेब सीरीज का मुख्य उद्देश्य पहाड़ कि संस्कृति संस्कार और उन पर पड़ रहे आज क़े शहरीकरण के प्रभाव को दिखाने क़े साथ साथ, पहाड़ क़े कलाकारों को हिंदी सिनेमा से जोडने का प्रयास है.\n\n\n\nमुंबई, दिल्ली क़े अलावा ज्यादातर कलाकार हल्द्वानी, अल्मोड़ा, कोटद्वार आदि पहाड़ी क्षेत्रों से इस वेब सीरीज में अभिनय करते नजर आएंगे, गीत संगीत में गोविन्द दिगारी व ख़ुशी जोशी क़े भजन व होली गीत और इसका टाइटल गीत दीवान कनवाल और मधु बेरिया शा की मधुर आवाज में सुनने को मिलेंगे। वेब सीरीज के डीओपी ध्रुव त्यागी ने बताया की अत्याधुनिक डिजिटल कैमरों, ट्रैक ट्राली, ड्रोन, लाइट्स से यह वेब सीरीज खास तरीके से बनी उत्तराखंड परिवेश पर पहली वेब सीरीज है।\n\n\n\nइस सीरीज में अभिनय में उत्तराखंड, दिल्ली व मुंबई क़े कलाकार कल्याणी गंगोला, आदित्य नाहर, अनिल घिल्डयाल, सुशीला रावत, पदमेंद्र रावत, देवकी शर्मा, कुसुम चौहान, राजा हर्षवर्धन, बिंद्रा, किस्मत, विमल उनियाल, देवेंद्र सोनू, राजेश आर्या, जगदीश तिवारी, ध्रुव त्यागी, पूजा सिंह, राजेश आर्या, खुशाल सिंह बिष्ट, गणेश भट्ट, किरण लखेड़ा जीवन दानु, लच्छू पहाड़ी, गोविन्द दिगारी, ख़ुशी जोशी, हरीश सिंह राणा, जोगा बिष्ट, भानु पहाड़ी, प्रतिभा पंत, राम कुमार बशिष्ठ, गिरीश भट्ट, भूपाल सिंह, अर्चना, मिली, साहिल जोशी, जगदीश पांडेय, हरीश भारती आदि अपनी खास भूमिका में दिखाई देंगे।\n\n\n\nबाल कलाकार में तृष्का ने अपनी बाललीलाओं क़े माध्यम से आज क़े माता-पिता को सन्देश देने की कोशिश कर रही है। टेक्निकल टीम में असिस्टेंट डायरेक्टर पूजा शर्मा, प्रोडक्शन कंट्रोलर देवकी शर्मा, आर्ट डायरेक्टर राम कुमार बशिष्ठ, सहयोगी अनिल घिल्डियाल, भुवन जोशी, लोकेशन शर्मीला, दानी भाई और समस्त कॉलोनी वासी सत्या विहार हल्द्वानी की भूमिका भी इस वेब सीरीज के माध्यम से दिखाई दे रही है। अतिथि सत्कारम की निर्मात्री पूजा सिंह व लेखक-निर्देशक जगदीश तिवारी ने जल्दी ही वेब सीरीज की जीओ ऐप, एम एक्स प्लेयर, अमेज़ॅन, मिनी टीवी, हॉट स्टार, डिजनी, यूट्यूब आदि ओटीटी प्लेटफॉर्म्स पर रिलीज़ की संभावना भी बताई है। इस वेब सीरीज की खास बात यह भी है की आज के समय में आप अपने पुरे परिवार के साथ इसे देख सकते हैं।\n"
<https://sewapathnews.com/atithi-satkaram-web-series-released-on-hungama/>